Aguest suberintendent ère ua leugèra creatura de trenta cinc ans, damb ua barbeta crespada e peu cuert e crespat; amiaue un còth rèdge e dret, qu'eth sòn extrèm superior pro ben l'arribaue enes aurelhes, e qu'es sues agudentes puntes s'ajocauen de cap endauant, dauant es angles dera sua boca: aguest clòs obligaue a un pòrt plan dret cap endauant, e a virar tot eth còs quan li calie guardar de costat.